wickkiey/tamil-wikipedia-chunked huggingface dataset:
# சி. ஜெயந்தி பத்மநாபன்

**சி. ஜெயந்தி பத்மநாபன்** (*C. Jayanthi Padmanabhan*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 2016<nowiki/>ஆம் ஆண்டில் குடியாத்தம் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குப் போட்டியிட்டுத் தேர்ந்தெடுக்கப்பட்டார்.  
முதல்வர் எடப்பாடி க. பழனிசாமிக்கு அளித்த ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில்இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர்.
# கபந்தன்

இராமர் கோயில் கூரை ஓவியம், சேலம், தமிழ்நாடு]]  
**கபந்தன்** அல்லது **கவந்தன்** (Kabandha) (, இராமாயணக் காவியத்தில் ஆரண்யகாண்டத்தில் கூறப்படும், கால்கள், கழுத்து, தலையும் அற்ற முண்டமும், நீண்ட கைகளும், வயிற்றில் ஒற்றைக் கண்ணும், அகண்ட வாயுடன் கூடிய ஒரு இராட்சசன் ஆவார். கபந்தனின் இரண்டு நீண்ட கைகளை இராமன் மற்றும் இலக்குமணன் வெட்டி வீழ்த்தியதால், கபந்தன் முக்தி அடைந்தான்.
# கபந்தன்

## வரலாறு

கபந்தன் முற்பிறவியில் தனு என்ற பெயரைக் கொண்ட தேவலோக கந்தர்வ இன இசைப் பாடகர் ஆவார். இந்திரனின் சாபத்தால், அறுவறுப்பான தோற்றமும், தலையும், கழுத்தும் அற்ற, கால்கள் மற்றும் தலையற்ற உடலுடன் கூடிய அரக்கனாக தண்டகாரண்யத்தில் ஓரிடத்திலே தங்கி வாழ்ந்து மனிதர்களையும், விலங்குகளையும் கொன்று புசித்து வாழ்ந்தான்.  
வனவாசத்தின் போது தண்டகாரண்யத்தில் இராம – இலக்குவணர்கள் வாழ்ந்த போது, கபந்தன் இருவரையும் தாக்கி கொல்ல முயற்சித்த போது, இராம-இலக்குவணர்கள் கபந்தனின் கைகளை வெட்டிக் கொன்றனர். பின்னர் கபந்தன் கந்தர்வனாக வடிவெடுத்து, சுக்கிரீவன் தங்கியுள்ள ரிசியமுக மலைக்கு சென்று அவனின் நட்பினை பெற்று, இராவணன் கவர்ந்து சென்ற சீதையை கண்டுபிடிக்குமாறு இராம-இலக்குமணர்களுக்கு ஆலோசனை கூறினான்.
# நிலையமர்த்தி (எறியியல்)

.]]
துப்பாக்கியில், ஒரு ஈய குண்டின் பின்னால் உள்ள மரத்தால் ஆன நிலையமர்த்தி.]]  
**நிலையமர்த்தி**(ஆங்கிலம்: sabot , *சபோட்*) என்பது, சுடுகலன்அல்லது பீரங்கிகளில், (தோட்டா அல்லது அம்பு-வகை போன்ற)சிறிய-கேலிபர் எறியத்தை, குழலின் மையத்தில் நிலை-அமர்த்திச் சுடுவதற்கு பயன்படும், ஓர் கட்டமைப்புக் கருவி ஆகும். ஒரு ஆயுதத்தின் கேலிபரை<nowiki/>விட (அதாவது, குழலின் உள்விட்டத்தை விட) சிறிய விட்டம்முடைய தோட்டாவை, அதில் இட்டுச் சுடுவதற்குநிலையமர்த்தி பயன்படுகிறது. எறியம் சன்னவாயை விட்டு வெளியேறியதும், அதிலிருந்துநிலையமர்த்தி தானாகவே விடுபட்டுவிடும்.
# நிலையமர்த்தி (எறியியல்)

## மேலும் பார்க்க

- எறிகணை
# வேலாயுதபுரம் ஐயனார் கோயில்

தென்காசி மாவட்டம் **வேலாயுதபுரம் கிராமத்தில்**  
"ஆலத்திபோத்தி அய்யனார்"  
ஆலயத்தில் கருப்பசாமி  
அருள்பாலிக்கிறார் இந்த ஆலயம்  
18 பட்டி ஊர்களுக்கு சொந்தமானது  
சங்கரன்கோவில் அருகே அமைந்துள்ளது.  
அமாவாசை பெளர்ணமி நாட்களில்  
சிறப்பு பூஜைகளும் அன்னதானம்  
நடைபெறுகிறது.  
"**கருப்பா அருளை அள்ளி கொடுப்பா"**  
என்ற மந்திரத்தை கூறி கருப்பசாமியை வணங்குகின்றனர்.
# வேலாயுதபுரம் ஐயனார் கோயில்

## வரலாறு

இக்கோயில் பத்தொன்பதாம் நூற்றாண்டைச் சேர்ந்தது.
# வேலாயுதபுரம் ஐயனார் கோயில்

## கோயில் அமைப்பு

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# வேலாயுதபுரம் ஐயனார் கோயில்

## பூசைகள்

இக்கோயிலில் காரணாகம முறைப்படி ஒருகாலப் பூசை நடக்கின்றது.
# சுபாகு

**சுபாகு** (Subahu) ( அரக்கர் குலத்தவனும், தாடகையின் மகனும், மாரீசனின் உடன்பிறந்தவனும் ஆவான்.
# சுபாகு

## வரலாறு

சுபாகுவுடன், மாரீசன் மற்றும் அவர்களின் தாயான தாடகை, விசுவாமித்திர முனிவர் நடத்தும் வேள்விகளில், இறந்த விலங்குகளின் சதையும், எலும்புகளையும் வேள்வித்தீயில் கொட்டி, வேள்வி நிறைவுறாத படி, தீது செய்து கொண்டிருந்தனர்.  
இவர்களது தீத்செயல்களை தடுத்து நிறுத்த, தசரதன் அனுமதியுடன், சிறுவர்களாக இருந்த இராமன் மற்றும் இலக்குமணன் துணையோடு, காட்டிற்குச் சென்று வேள்வி நடத்துகையில், வேள்விக்கு தீங்கு செய்ய வந்த தாடகை மற்றும் சுபாகு ஆகியவர்களை இராமர் தனது கூரிய அம்புகளால் கொன்றும், மாரீசனை கடலில் வீழ்த்தியும் விசுவாமித்திரரின் வேள்வியை நிறைவு செய்ய உதவினார்.
# கிர்பால் சிங் சுக்

**கிர்பால் சிங் சுக்** (*Kirpal Singh Chugh*, பிறப்பு:12 டிசம்பர், 1932, இறப்பு:17 செப்டம்பர் 2017) இந்திய சிறுநீரக அறுவை சிகிச்சை நிபுணர். இவர் பஞ்சாப் மாநிலத்திலுள்ள அமிருதசரசுக்கு அருகிலுள்ள பட்டி என்ற கிராமத்தைச் சேர்ந்தவர் .  
**சுக்** இந்தியாவின் முதல் தகுதி வாய்ந்த சிறுநீரக அறுவை சிகிச்சை நிபுணராவார். றுநீரகவியலில் முதல் மருத்துவ பட்டபடிப்பை சண்டிகரிலுள்ள முதுகலை மருத்துவ கல்வி மற்றும் ஆராய்ச்சி நிறுவனத்தில் துவங்கியதற்காகவும் தேசிய மருத்துவ கழகத்தின் தேர்ந்தெடுக்கப்பட்ட உறுப்பினராகவும் உள்ளார்.. இந்திய அரசாங்கத்தின் நான்காவது மிக உயரிய விருதான பத்மசிறீ விருதை 2000 ஆம் ஆண்டு பெற்றுள்ளார். அறிவியலாளர்களுக்கும், ஆய்வாளர்களுக்குமான ஐரோப்பிய வணிக சமூக வலைப்பின்னல் தளமான ரிசர்ச்கேட் இவரது 262 வெளியீடுகளை பட்டியலிட்டுள்ளது.
# கிர்பால் சிங் சுக்

## இதனையும் பார்க்கவும்

- சிறுநீரகவியல்
# சுமாலி

**சுமாலி** (Sumali) இராவணின் தாய் வழி பாட்டனும், அரக்கர் குலத் தலைவனும் ஆவார். இவரது மகள் கைகேசி ஆவார். சுமாலியின் மூத்த சகோதரன் *மால்யவான்* மற்றும் இளைய சகோதரன் *மாலி* ஆவார்கள். சுமாலி தனதிரு சகோதரர்களுடன் பிரம்மாவை நோக்கி கடும் தவம் நோற்று, வரங்கள் பல பெற்று, தைத்தியர்களையும், ஆதித்தர்களையும் வென்று, தேவ தச்சர் விசுவகர்மன் துணையுடன் இலங்கை நாட்டில் அழகிய நகரத்தை உருவாக்கி வாழ்ந்தனர். பின்னர் இச்சகோதரர்களில் மாலி என்பவன் திருமாலால் கொல்லப்படுகிறான்.  
சுமாலியின் மனைவி கேதுமதி பிரகஸ்தன், அகம்பனன், விகடன், காளிமுகம், தும்ராட்சசன், தண்டகன், சுபர்ஷ்வா, சாங்கிரதி, பிரகாசா, பர்கர்ணன் என பத்து ஆண் குழந்தைகளையும்; இராகா, புஷ்போதியாதா, கைகேசி மற்றும் கும்பிநாசி என ஐந்து பெண் குழந்தைகளையும் பெற்றாள். அதில் கைகேசி என்ற பெண் புலஸ்திய முனிவரின் மகனான விஸ்ரவன் மூலம் இராவணன், கும்பகர்ணன், வீடணன் மற்றும் சூர்ப்பனகையைப் பெற்றாள். பல முறை தேவர்களை வென்ற சுமாலி, ஒரு முறை கந்தர்வர்கள் மற்றும் வசுக்களுடனான போரில் சுமாலி கொல்லப்படுகிறார்.
# 50 பைசா இந்திய நாணயம்

**50 பைசா** இந்திய நாணயம், அல்லது **50 காசு** (பேச்சுவழக்கில் **எட்டணா** என்றும் அழைக்கப்பட்டது)(50 paise Indian coin) என்பது 1/2 (அரை) ரூபாய் மதிப்பு நாணயத்தின் ஓர் அலகு ஆகும். இந்திய ஐம்பது பைசா (Hindi: पचास पैसे) (singular: Paisa). பைசாவின் சின்னம் .
# 50 பைசா இந்திய நாணயம்

## வரலாறு

1957ஆம் ஆண்டிற்கு முன்னா், இந்திய ரூபாய் தசமப்படுத்தப்படாமல், 1835ஆம் ஆண்டு முதல் 1957ஆம் ஆண்டு வரை ஒரு ரூபாயானது 16 அணாக்களாக வகுக்கப்பட்டது. ஒவ்வொரு அணாவும் நான்கு பைசாக்களாக வகுக்கப்பட்டது. ஒவ்வொரு பைசாவும் மூன்று பைகளாக 1947ஆம் ஆண்டுவரை பிரிக்கப்பட்டிருந்தது. 1955ஆம் ஆண்டில், இந்தியா "நாணயத்திற்கான மெட்ரிக் முறைமையை" பின்பற்ற "இந்திய நாணயச் சட்டம்" திருத்தப்பட்டது. பைசா நாணயங்கள் 1957இல் அறிமுகப்படுத்தியது, ஆனால் 1957 முதல் 1964 வரை பைசா நாணயமானது "நயா பைசா" (பொருள்; புதிய பைசா) என்று அழைக்கப்பட்டது. சூன் 1, 1964 அன்று "நயா" என்ற சொல் கைவிடப்பட்டது. மேலும் இந்தச் சொல்லுக்கு பதில் "ஒரு பைசா'' என்ற சொல் பயன்படுத்தப்பட்டது. பைசா நாணயங்கள் "தசம தொடா்பின்" ஒரு பகுதியாக வெளியிடப்பட்டன.
# 50 பைசா இந்திய நாணயம்

## மேலும் பார்க்க

இந்திய பைசா
# பணயத் தீநிரல்

**பணயத் தீநிரல்** (*Ransomware*) என்பது தீநிரல்களில் ஒன்றாகும். இந்த நச்சுநிரலானது, முதன்முதலில் 2013 ஆம் ஆண்டு உருசியாவில் அதிகம் உணரப்பட்டது. அதன் பிறகு உலகெங்கும் உணரப்பட்டது. இது ஒரு கணினியின் கட்டகத்தை, தனது நிரல் வன்மையால், குறியீட்டுச்சொற்களாக, தகவல் மறைப்பு செய்து, பூட்டி விடுகிறது. பிறகு அதனைத் திறப்பதற்கு பணம் கொடுத்தால் தான், இத்தீநிரலாளர், பூட்டப்பட்ட அக்கணினியைத் திறப்பதற்குத் தேவையான கடவுச்சொற்களைத் தருவார். இதன் திறனால் 2013 ஆம் ஆண்டு, 250,000 கணினிகள் முடக்கப்பட்டன. 2012 இல் 5,00,000 கணினிகளை முடக்கியதாக நம்பப்படுகிறது. இத்தீநிரலளை அனுப்பியவர்கள், 2013 ஆம் ஆண்டு, 30, 00, 000 அமெரிக்க டாலர் பெற்றதாக, பொது மக்களுக்கான ஊடகங்கள் தெரிவிக்கின்றன.
# பணயத் தீநிரல்

## வான்னாகிரை பணயத் தீநிரல் தாக்குதல்

வான்னாகிரை பணயத் தீநிரல் தாக்குதல்என்பது 2017 இல் நடத்தப்பட்ட இணையத் தாக்குதல் ஆகும். இந்தபணயத் தீநிரல்கணினிப்புழுவின்இலக்குமைக்ரோசாப்ட் விண்டோஸ்ஆப்பரேட்டிங் சிஸ்டம் கொண்டு இயங்கும் கணினிகள் ஆகும். இதன்தாக்குதல் மே 12 2017, வெள்ளிக்கிழமைஅன்று தொடங்கி, இதுவரை 150 நாடுகளில் 230,000 மேற்பட்டகணினிகளில் பாதிப்பை ஏற்படுத்தியிருக்கலாம் என்று கருதப்படுகிறது. ஈடாக எண்மநாணயத்தை கேட்டனர்.
# தன்முனைப்பு

**தன்முனைப்பு** (Ego) அல்லது **அகம்** என்பதை அறிவதற்கும் விளக்குவதற்கும் பண்டைக்காலமுதல் முயற்சிகள் செய்யப்பட்டு வந்திருக்கின்றன. அனுபவத்துக்குக் களனாகவுள்ள தனிப்பட்ட அருவமான பொருள் ஒன்றைக் குறிப்பதற்கு ஆன்மா, அகம், தான் என்னும் சொற்களைத் தத்துவ ஞானிகள் வழங்கிவந்துளர். இந்தியாவில் பண்டைக் காலத்திலிருந்த சாருவாகர்கள் மனமானது நிலம், நீர், நெருப்பு, காற்று ஆகிய நான்கு பூதங்களாலா ஒரு சிறப்பான சேர்க்கைப் பொருள் என்றும், ஆன்மா என்று உடம்புக்குப் புறம்பாக எதுவுமில்லை என்றும் சொன்னார்கள். அதன்பின் கி. மு. ஆறாம் நூற்றாண்டிலிருந்த புத்தர், எதுவும் நிலையற்றது, நித்தியமில்லாதது என்று போதித்தார். மகாயான பௌத்தசமயவகை மனமும் ஆன்மாவும் கருத்துத் தொடரே என்று கூறிற்று. ஆன்மா என்று ஒன்றில்லை என்றும், மனம் என்பது வேறுவேறான நுகர்ச்சிக் கூட்டமே என்றும் ஹியூம் என்னும் பிரித்தானிய தத்துவ ஞானி 1740-ல் எழுதினார்..
# தன்முனைப்பு

## தோற்றம்

ஆன்மாவின் தத்துவ விளக்கத்தை விட்டுவிட்டு உளவியல் விளக்கத்தை முதன் முதலாகக் கூறியவர் 1781 லிருந்த கான்ட் என்னும் ஜெர்மன் தத்துவ ஞானியாவார். அவர் புலனுடன் தொடர்புற்ற அகம் (Empirical Ego) என்றும், புலனுடன் தொடர் பில்லா அகம் (Pure Ego) என்றும் வேறுபடுத்திக் கூறினார். அதாவது நான் என்பது வேறு, என்னை என்பது வேறு என்றும், அறிபவனும், அடைபவனுமான அகம் வேறு ; அறியப்படுவதும் அடையப்படுவதுமான அகம் வேறு என்றும் கூறினார்.  
வில்லியம் ஜேம்ஸ் 1890-ல் உளவியல் முறையில் ஆளுமை (Personality) விளக்கம் செய்ய வழி கோலினர். புலனுடன் தொடர்புடைய அகம் என்பதில் மனிதனுடையது என்று கூறும் அனைத்தும், அதாவது அவனுடைய உடலும் உள்ளத்தின் சக்திகளுமட்டுமன்றி அவனுடைய உடை உறையுள் போன்றனவுங்கூட அடங்கும் என்று கூறினார். அறிதல் என்பது நடைபெறுகிறது என்று மட்டும் கூறினால் போதும், அறியும் அகம் என்று ஒன்று இருப்பதாகக் கூறவேண்டிய அவசியமில்லை என்பதாகவும் அவர் கூறினார்.
# தன்முனைப்பு

## உளவியலாளர்

தற்கால உளவியலார் அகம் என்னும் பொருளைப் பலவாறு ஆராய்கின்றனர். முன்னாலிருந்த சோதனை உளவியலார் புலக்கொள்கையாளருடைய (Empiricist) கருத்தை ஏற்றுக்கொண்டு, அகம் என்னும் பொதுமைக் கருத்தை (Concept) ஏற்றுக்கொள்ளவில்லை. ஆனால் மனக்கோளாறுகள் பற்றிய ஆராய்ச்சி. அந்தப் பொதுமைக் கருத்தை ஏற்றுக்கொள்ளும்படி செய்கிறது. ஒன்று சேர்ந்த நனவு (Co-consciousness) என்பது பற்றியும், பன்மை ஆளுமை (Multiple Personality) என்பது பற்றியும் ஆராய்ந்த மார்ட்டன் பிரின்ஸ், வால்ட்டர் பிராங்க்லின் பிரின்ஸ் ஆகிய இருவரும் அவ்வாறே முடிவு செய்துள்ளனர். கனவுகள் அகத்துடன் முரணும் ஆசைகளைக் கூறுவதாக பிராய்டு (Freud) கண்டார். ஆன்மா என்பது தொடக்கத்தில் கிடையாது என்றும், உடலில் ஏதோ குறிக்கோளில்லாத இழுவிசை (Tension) ஒன்றே இருக்கிறது என்றும் கூறுகிறார். அந்த ஒன்றையே அவர் அது என்றும், இத் என்றும் கூறுகிறார். இந்த இத் சக்தியினின்றே அகம் என்பது உண்டாகின்றது. குழந்தை இப்பொழுது தன்னைப் பற்றிய அறிவும் பிறரைப் பற்றிய அறிவும் பெறுகின்றது. முதல் ஆண்டின் இறுதியில் அச்சூழ்நிலைக்குத் தக்கவாறு நடந்துகொள்கின்றது. அகமானது தாய் தந்தையுடன் ஒன்றுவதன் மூலம் வளர்ச்சி அடைகிறது. ஆனால் பெற்றோர் கட்டுப்பாட்டை ஏற்படுத்துகின்றனர். இதன் காரணமாகவே அகம் இரண்டு விதமாகப் பிரிகின்றது. ஒன்று வாழ்க்கை நிகழ்ச்சிகளை நடத்துகிறது; மற்றொன்று பெற்றோர் கட்டுப்பாட்டை மனத்தில் பதியவைத்து மனச்சான்று என்பதை உண்டாக்கி, இறுதியில் அதீத அகமாக ஆகிவிடுகிறது. இவ்வாறு இத், அகம், அதீத அகம் என மூன்று பிரிவுகள் மனத்தில் காணப்படுகின்றன. இத் என்பது நனவிலி மனமாகும்.
# தன்முனைப்பு

## மன ஆராயச்சி

மன வளர்ச்சிபற்றி ஆராய்வதற்காகப் பியாகெ (Piaget) சிசுக்களையும் குழந்தைகளையும் பயன்படுத்தினர். சிசுவுக்குத் தன்னைப்பற்றிக்கூடத் தெரிவதில்லை. அதனிடம் தொடக்கத்தில் இருப்பது அகமும் சூழ்நிலையும் சேர்ந்த ஒரு முழுப் பிண்டமேயாம், அகமானது பின்னர்த் தனியே பிரிந்து வளரத் தொடங்குகிறது. பிரிந்துவிடுவதற்குப் பயன்படும் தலையாய ஏற்பாடுகளுள் ஒன்று குழந்தைக்குப் பெயரிடுதலாகும். அதுபோலவே குடும்பத்திலுள்ள உறவும் குழந்தையின் செயலும் தன்னைத்தானே அறியும்படி உதவுகிறது.  
அமெரிக்க அறிஞர் கால்கின்ஸ் (Calkins) என்பவரும் ஜெர்மன் அறிஞர் ஸ்டெர்ன் (Stern) என்பவரும் உளவியல் ஆராய்ச்சிகளை ஆளுமைக் கருத்துடன் நடத்தவேண்டும் என்று வற்புறுத்தினார்கள். அருவமான ஆன்மா என்று ஒன்று உளவியலின் அடி நிலையாக இருப்பதாக ஏற்றுக்கொள்ளாவிடில் உளவியல் விளங்கவே செய்யாது என்று கால்கின்ஸ் கூறினார். உண்மையான தனித்தன்மை (Individuality)யைப் பிரிப்பதோ, இல்லாமல் செய்வதோ தவறு என்று ஸ்டெர்ன் கூறினார். ஆள் (Person) என்பது எங்கும் பரவி நிற்கும் ஓர் ஒருமை (Unity) ஆகும். அது தன்னிறைவுள்ளது (Self-sufficient). அதன் குறிக்கோள் தற்பாதுகாப்பும் தன் வளர்ச்சியுமேயாம். இவ்வாறு கூறுவதெல்லாம் உண்மையை அடையவொட்டாது என்று ஹல் போன்ற அறிஞர்கள் கருதுகிறார்கள்.  
இயல்பூக்கங்களும் உள்ளக் கிளர்ச்சிகளும் உள்ளப் போக்கும் சேர்ந்ததே உள்ளம் என்று மக்டூகல் கருதுகிறார். இவைதாம் மனிதனுடைய தொடக்கச் சொத்து ; அவன் வளர வளர, ஆளுமை ஒன்று உண்டாகுமாறு அவன் பற்றுக்களை உண்டாக்குகிறான். தன் மதிப்பு என்னும் பற்றே ஆளுமை முழுவதையும் ஒன்றாக இணைக்கின்றது. அடக்கல் (Repression) போன்றவற்றின் தவறான பயன்களைத் தடுக்கிறது. அகம் என்பது மேலே உந்தும் ஒரு சக்தி என்று காப்கா (Koffka) கூறுகிறார். நம்முடைய நுகர்ச்சிக்களத்தில் அகம் என்பது ஒரே ஒரு தனிப்பட்ட மண்டலம் என்றும், நம்முடைய நடத்தையில் பெரும்பாகம் அகத்துடன் தொடர்பு இல்லாதது என்றும், காட்சி செயல் உள்ளக்கிளர்ச்சி ஆகியவை அகத்துடன் தொடர் பின்றியே நடைபெறக் கூடுமென்றும் அவர் கூறுகிறார்.
# தன்முனைப்பு

## மனச் சோதனைகள்

லெவின் என்னும் மற்றொரு உளவியலார் ஆளுமையின் அமைப்பை ஆராய்வதற்காகப் பல சோதனைகள் வகுத்தார். அவரும் காப்கா போலவே அகத்தை ஆளில் ஓர் உபமண்டலமாகவே கருதுகிறார். ஆயினும் அவர் அதை நடு உபமண்டலமாகக் கொள்கிறார். நம்முடைய நடத்தை முழுவதும் அகத் தொடர்புடையதன்று. நாம் செய்யும் செயல்களிலும் நுகரும் நுகர்ச்சிகளிலும் பல, புத்தரும் ஓவியூமும் கூறியதுபோல் அகநுகர்ச்சியுடன் தொடர்புடையன அல்ல. ஆயினும் சில செயல்கள் அகத்தொடர்பு உடையன என்பதாகச் சோதனைச் சான்று காட்டுகிறது. உயர்நோக்கு நிலை (Aspiration Level) பற்றிய சோதனைகளைச் சான்றாகக் கூறலாம். செய்து முடிக்கக் கடினமாகவுள்ள செயல்களைச் செய்யுமாறு சிலரிடம் சொல்லப்பட்டது. சிலர் நிறைவாகவும் சிலர் குறைவாகவும் செய்து முடித்தனர். செய்து முடிக்க முடியும் என்ற எண்ணத்தின் அளவே செய்துமுடித்த அளவும் இருந்தது. தன்மதிப்பையோ பிறர் மதிப்பையோ எண்ணிச் செய்பவர் அவ்விரண்டில் எதையும் எண்ணாது செய்பவரைவிட மூன்று முதல் ஏழு மடங்கு மிகுதியாகச் செய்து முடிக்கக் கூடியவர்களாக இருந்தனர்.  
ஆல்போர்ட், ஷெரிப், கான்ட்ரில் ஆகியவர்கள் அகம்தொடர்புடைமை (Ego-involvement) என்னும் பொதுமைக் கருத்தை அண்மையில் சோதனைச்சான்றை அடிநிலையாக வைத்து ஆராய்ந்துளர். அகம்-தொடர்புடைமை என்பது ஆன்மா முழுவதும் கலந்து கொள்ளும் நிலைமையாகும், ஆன்மா நிர்மாணப்போனாகவும், பதவி தேடுபவனாகவும், சமூக ஆளாகவும் வேலை செய்யும். அகம்-தொடர்புடைமையில்லாத பொழுது, ஆள் ஊக்கமற்ற தன்மையில் வேலை செய்கிறான். அகம்-தொடர்புடைமை இருக்கும்போதோ அவன் மிகுந்த ஊக்கத்துடன் வேலை செய்கிறான்.  
கிளைன், ஷோன்பெல்டு ஆகிய இருவரும் சிலர்க்கு ஆறு சோதனைகள் தந்தனர். அந்தச் சோதனைகள் சாதாரணமானவை. அறிவை அதிகம் பயன்படுத்த வேண்டிய தேவையில்லாதவை. அவற்றை அவர்கள் செய்து முடித்தபின், தொடங்கும்போது அவர்களிடமிருந்த நம்பிக்கைகளின் அளவையும், செய்தபின்னர் அவர்கள் செய்த வேலையின் அளவையும் குறிப்பிடுமாறு கேட்டுக் கொள்ளப்பட்டனர். அதன்பின் அறிவைப் பயன்படுத்திச் செய்ய வேண்டிய வேறு ஆறு சோதனைகளைத் தந்து, இவற்றைச் செய்து முடிப்பர்.
# இரவுப் பள்ளி

**இரவுப்பள்ளி** (Night School) என்பது வயது வந்தோர்கள் கற்கும் பள்ளி ஆகும். இரவுப் பள்ளியானது பகலில் வேலை செல்வோரின் வசதிக்காக, மாலை அல்லது இரவு நேரத்திள் வகுப்புகள் நடைபெறுவதாகும். இரவுப் பள்ளியானது மேற்கூறப்பட்ட நோக்கத்திற்காக வகுப்புகள் நடைபெறும் சமுதாயக் கல்லூரி, பல்கலைக்கழகம் ஆகியனவற்றிற்குப் பொருந்தும். இளநிலைப் பட்டதாரிகளுக்கு இது பொருந்தும்
சில மேல்நிலை பள்ளிகள், தனியார் பள்ளிகள், அரசு உதவிபெறும் பள்ளி ஆகியனவற்றில் நடைபெற்று வந்தாலும் அவைகளைக் கண்டுபிடிப்பது கடினமானதாகும்.
# ஆர்த்தோ கிரெசால்

## இயற்கைத்தோற்றம்

நீர்நாய் வகை விலங்குகளின் உடலில் காணப்படும் சுரப்பிகளில் ஆர்த்தோ கிரெசால் உள்ளதாகக் கூறப்படுகிறது. நீரெலிகளின் சுரப்பிகளிலும் அவை நுகரும் வெண் சிடார் மரவகைகளிலும் ஆர்த்தோகிரெசால் காணப்படுகிறது ..
# ஆர்த்தோ கிரெசால்

## தயாரிப்பு

கல்கரியை உற்பத்தி செய்வதற்காக நிலக்கரித்தாரை வறுக்கும்போது பெறப்படும் ஆவியாகும் பொருட்களில் இருந்து பாரா கிரெசால் பாரம்பரிய முறையில் பிரித்தெடுக்கப்படுகிறது. எஞ்சியிருக்கும் கசடின் எடையில் சிலசதவீதம் அளவுக்கு பீனாலும் கிரெசால்களும் காணப்படுகின்றன. கூடுதலாக இந்த இயற்கை மூலங்கள் தவிர்த்து மெத்தனாலைப் பயன்படுத்தி பீனாலை மெத்திலேற்றம் செய்து மேற்குலக நாடுகள் மூன்றில் இரண்டு பங்கு ஆர்த்தோ கிரெசாலை தயாரிக்கின்றன. உலோக ஆக்சைடுகள் இவ்வினையில் வினையூக்கிகளாகச் செயல்படுகின்றன.  
:C<sub>6</sub>H<sub>5</sub>OH + CH<sub>3</sub>OH → CH<sub>3</sub>C<sub>6</sub>H<sub>4</sub>OH + H<sub>2</sub>O  
மிகையான மெத்திலேற்றம் நிகழ்ந்தால் சைலினால் தோன்றுகிறது. சாலிசிலிக் அமில ஆக்சிசனேற்ற கார்பாக்சில் நீக்க வினை, தொலுயீணை ஆக்சிசனேற்றம் செய்தல், 2-குளோரோதொலுயீனை நீராற்பகுத்தல் உட்பட வேறுவகையான உற்பத்தி முறைகளும் சோதிக்கப்பட்டு வருகின்றன.
# ஆர்த்தோ கிரெசால்

## பயன்பாடுகள்

பிற வேதிச்சேர்மங்களைத் தயாரிப்பதற்கான ஒரு முன்னோடிச் சேர்மமாக ஆர்த்தோ கிரெசால் பயன்படுகிறது. 2-மெத்தில்-4-குளோரோபீனாக்சி அசிட்டிக் அமிலம் போன்ற முக்கியமான பூச்சிக் கொல்லிகள் ஆர்த்தோ கிரெசாலை குளோரினேற்றமும், ஈத்தராக்கலும் செய்து தயாரிக்கப்படுகின்றன. நைட்ரசனேற்றம் செய்யும்போது ஆ-கிரெசால் டைநைட்ரோகிரெசால் என்ற பிரபலமான பூச்சிக் கொல்லியைத் தருகிறது. கோல்ப்-சிக்கிமிட்டிக் கார்பாக்சிலேற்ற வினையில் மருந்துவகை இடைநிலையான ஆ-கிரெசோடினிக் அமிலத்தைக் கொடுக்கிறது. புரோப்பைலீனுடன் சேர்ந்து ஆல்க்கைலேற்ற வினையினால் கார்வாகிரால் சாரத்தைக் கொடுக்கிறது. தசைத் தளர்ச்சியளிக்கும் மேப்பினேசீன் ஆ-கிரெசாலில் இருந்து பெறப்பட்ட ஒர் ஈத்தர் ஆகும் .
# ஆர்த்தோ கிரெசால்

## உடல்நலக் கேடுகள்

கிரெசால்கள் அதிகமான அளவில் எந்த பாதிப்பையும் ஏற்படுத்துவதில்லை. தோலில் எரிச்சலை உண்டாக்குகின்றன. மிக அதிக அளவில் உட்கொள்ளப்பட்டால் அல்லது தோலில் படநேர்ந்தால், சுவாசிக்கப்பட்டால் அபாயத்தை விளைவிக்கும். மூக்கிலும் தொண்டையிலும் எரிச்சல் உண்டாகும் என்பதைத் தவிர வேறு அபாயகரமான விளைவுகள் ஏதும் அறியப்படவில்லை. சுண்டெலிகளில் உட்செலுத்தி பரிசோதிக்கும் போது இதன் உயிர் கொல்லும் அளவு 344 மி.கி/கி.கி ஆக இருக்கிறது.
# மாறாந்தை கைலாசநாதசுவாமி கோயில்

**மாறாந்தை ஆவுடையம்மாள் உடனுறை கயிலாயநாதர் கோயிலில்** என்பது தமிழ்நாட்டில் திருநெல்வேலி மாவட்டம், மாறாந்தை என்னும் ஊரில் அமைந்துள்ள சிவன் கோயிலாகும்.
# மாறாந்தை கைலாசநாதசுவாமி கோயில்

## கோயில் அமைப்பு

இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# மாறாந்தை கைலாசநாதசுவாமி கோயில்

## பூசைகள்

இக்கோயிலில் ஒருகாலப் பூசை நடக்கின்றது.
# மாறாந்தை கைலாசநாதசுவாமி கோயில்

## அமைவிடம்

இக்கோயில் திருநெல்வேலியிலிருந்து தென்காசி செல்லும் நெடுஞ்சாலையில் ஆலங்குளம் பேருந்து நிறுத்தத்தில் இறங்கி, 11 கிலோமீட்டர் தொலைவில் உள்ள மாறாந்தையில் உள்ளது.
# விஸ்ரவன்

**விஸ்ரவன்** (Vishrava), பிரம்மா தன் மனதால் நினைத்த போது தோன்றிய புதல்வரும், பத்து பிரஜாபதிகளில் ஒருவரான புலஸ்தியரின் மகனும் ஆவார். விஸ்ரவ முனிவரின் முதல் மனைவியான, ரிஷி குமாரிக்கு பிறந்தவரே குபேரன் ஆவார். விஸ்ரவ முனிவருக்கும் - அரக்கர் குல தலைவர் சுமாலியின் மகள் கைகேசிக்கும் பிறந்தவர்களே இராவணன், கும்பகர்ணன், வீடணன் மற்றும் சூர்ப்பனகை ஆவார்.
# விஸ்ரவன்

## வரலாறு

முனிவர் விஸ்ரவனின் அட்டமா சித்திகளை அறிந்த அரக்கர் குல தலைவர் சுமாலி, தன் அரக்கர் குலம் மேன்மையுற தனது மகளான கைகேசியை முனிவர் விஸ்ரவனுக்கு மணமுடித்தார். விஸ்ரவன் – கைகேசி இணையருக்கு மூவுலகிலும் வலிமையான, புகழ் பெற்ற இராவணன், கும்பகர்ணன், வீடணன் மற்றும் சூர்ப்பனகை போன்ற குழந்தைகளை ஈன்றெடுத்தனர். இக்குழந்தைகள் கைகேசி மற்றும் சுமாலியின் மேற்பார்வையில் வளர்ந்தனர்.
# திருநெல்வேலி எட்டுகண்ணனார் கனக விஷ்ணு துர்க்கை அம்மன் கோயில்

**திருநெல்வேலி எட்டுகண்ணனார் கனக விஷ்ணு துர்க்கை அம்மன் கோயில்** என்பது தமிழ்நாட்டில் திருநெல்வேலி மாவட்டம், திருநெல்வேலி என்னும் ஊரில் அமைந்துள்ள ஓர் அம்மன் கோயிலாகும்.
# திருநெல்வேலி எட்டுகண்ணனார் கனக விஷ்ணு துர்க்கை அம்மன் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன.
# பிரான்சிஸ்கோ மற்றும் ஜெசிந்தா மார்த்தோ

புனிதர்கள் **பிரான்சிஸ்கோ தெ ஜீசஸ் மார்த்தோ** (11 ஜூன், 1908 &ndash; 4 ஏப்ரல், 1919), அவரது சகோதரி **ஜெசிந்தா தெ ஜீசஸ் மார்த்தோ** (11 மார்ச், 1910 &ndash; 20 பெப்ரவரி, 1920) ஆகியோர் போர்த்துகல் நாட்டின் பாத்திமா நகருக்கு அருகிலுள்ள அல்ஜுஸ்ட்ரெல் குக்கிராமத்தைச் சேர்ந்த சிறுவர்கள். 1916ஆம் ஆண்டு, கோவா டா இரியா பகுதியில் ஆடு மேய்த்துக் கொண்டிருந்த வேளையில், அமைதியின் வானதூதரையும், 1917ஆம் ஆண்டு இயேசுவின் தாயான கன்னி மரியாவையும் காட்சிகளில் கண்டனர். இந்த குழந்தைகளுக்கு அன்னை மரியா வழங்கிய முன்னறிவிப்புகள் அனைத்தும் நிறைவேறியதால், பாத்திமா அன்னை பேராலயம் உலக மக்களை ஈர்க்கும் திருத்தலமாக விளங்குகிறது. இந்த இருவருக்கும், 2017 மே 13ந்தேதி, பாத்திமாவில் உள்ள செபமாலை அன்னை பேராலயத்தில் திருத்தந்தை பிரான்சிசு புனிதர் பட்டம் வழங்கினார்.
# பிரான்சிஸ்கோ மற்றும் ஜெசிந்தா மார்த்தோ

## வாழ்வு

போர்த்துகல் நாட்டின் பாத்திமா நகரின் அருகிலுள்ள அல்ஜுஸ்ட்ரெல் என்ற குக்கிராமத்தைச் சேர்ந்த மனுவேல் பேத்ரோ மார்த்தோ - ஒலிம்ப்பியா தெ ஜேசுஸ் தம்பதியருக்கு பிறந்த கடைசி இரண்டு குழந்தைகளாக பிரான்சிஸ்கோ மார்த்தோ, ஜெசிந்தா மார்த்தோ ஆகியோர் பிறந்தனர். குடும்பத்தின் ஆறாவது குழந்தையாக 1908 ஜூன் 11ந்தேதி பிறந்த பிரான்சிஸ்கோ, ஜூன் 20ந்தேதியும் திருமுழுக்கு பெற்றார். ஏழாவது குழந்தையாக 1910 மார்ச் 5ந்தேதி பிறந்த ஜெசிந்தா, மார்ச் 19ந்தேதி பாத்திமா ஆலயத்தில் திருமுழுக்குப் பெற்றனர். பக்தியுள்ள கிறிஸ்தவப் பெற்றோருக்குப் பிறந்த இவர்கள், விசுவாசத்திலும், பிறரன்பிலும் வளர்க்கப்பட்டனர்.  
தங்களின் குடும்ப ஆடுகளை பிரான்சிஸ்கோ எட்டு வயதில் மேய்க்கத் தொடங்கியபோது, ஆறு வயது சிறுமியான ஜெசிந்தாவும் உடன் சென்றார். தங்கள் உறவுக்கார சிறுமியான லூசியா சான்டோசுடன் ஆடுகளை மேய்த்துக் கொண்டிருந்த இவர்கள் 1916ஆம் ஆண்டில், வசந்த காலம், கோடை காலம் மற்றும் இலையுதிர் காலங்களில், அமைதியின் வானதூதரை காட்சியில் கண்டனர். இம்மூன்று சிறாரில் மிகவும் பக்தியுள்ளவரான பிரான்சிஸ்கோ, கடவுள் நம்மோடு இருக்கிறார் என்று கூறி, மற்ற இருவரையும் எப்போதும் செபம் சொல்ல அழைப்பார்.
# பிரான்சிஸ்கோ மற்றும் ஜெசிந்தா மார்த்தோ

## காட்சிகள்

1917 மே மற்றும் அக்டோபர் மாதங்களுக்கிடையில், ஆகஸ்ட் தவிர, ஒவ்வொரு மாதத்தின் 13ந்தேதியும் அன்னை மரியாவை இந்த சிறார்கள் காட்சியில் கண்டனர். 1917 மே 13ந்தேதி, சிறார்கள் ஆடு மேய்த்துக் கொண்டிருந்த **கோவா டா இரியா**வின் ஒரு புதர் செடியின் மீது ஒளிமயமான ஒரு மேகம் வந்து இறங்கியது. அந்த மேகத்தின் மேல் அன்னை மரியா தோன்றி காட்சி அளித்தார். லூசியா சான்டோஸ், ஜெசிந்தா மார்ட்டோ, பிரான்சிஸ்கோ மார்ட்டோ ஆகிய மூன்று பேரும் அந்த காட்சியைக் கண்டனர்.  
மரியன்னை அவர்களிடம், "**நான் செபமாலை அன்னை**" என்று தன்னை அறிமுகம் செய்து கொண்டார். மேலும், அந்த மூன்று சிறாரும், தொடர்ந்து ஒவ்வொரு மாதமும் 13ந்தேதி அதே இடத்திற்கு வர வேண்டும் என்று மரியா கட்டளை இட்டார். ஜூலை 13ந்தேதி, அன்னை மரியா காட்சி அளித்தபோது சிறுவர்களுக்கு நரகத்தின் கொடிய வேதனைகளைக் காண்பித்தார். "பாவிகள் மனம் திரும்ப செப, தவ முயற்சிகளை மேற்கொள்ள வேண்டும்" என்றும் மரியன்னை அறிவுறுத்தினார்.  
ஆகஸ்ட் மாதம் 13ந்தேதி, லூசியா, ஜெசிந்தா, பிரான்சிஸ்கோ மூவரும் அதிகாரிகளால் விசாரணைக்காக அழைத்துச்செல்லப்பட்டனர். எனவே அன்றைய தினத்துக்கு பதிலாக, மரியாவின் விண்ணேற்பு நாளான ஆகஸ்ட் 15ந்தேதி சிறார் மூவரும் அன்னையின் காட்சியைக் கண்டனர். அப்போது வானில் வியத்தகு அதிசயங்கள் தோன்றின. வானில் இருந்து பல வண்ணங்கள் தோன்றி மக்கள் மேல் ஒளிர்ந்தன. பெரிய மழைப் பெய்த வேளையிலும் அன்னை மரியா காட்சி அளித்த புதரும் 3 சிறார்கள் இருந்த இடமும் மட்டும் உலர்ந்தே காணப்பட்டன. அப்போது, சூரியன் மக்களின் கண்களுக்கு குளிர்ந்த நிலவு போன்று தோன்றியது. அது பம்பரம் போல சுழன்றவாறு, சிறிது நேரம் குடிகாரனை போல அங்கும் இங்கும் தள்ளாடியது. இவற்றை அங்கிருந்த அனைவரும் பார்த்தனர். இந்த செய்தி போர்ச்சுக்கல் நாட்டு பத்திரிகைகள் அனைத்திலும் நிழற்படங்களுடன் வெளிவந்தது.
# பிரான்சிஸ்கோ மற்றும் ஜெசிந்தா மார்த்தோ

## நோயும் இறப்பும்

அன்னையின் காட்சி குறித்து விசாரிப்பதற்காக, இந்த மூன்று சிறாருக்கும் அதிகாரிகள் அடிக்கடி தொல்லை கொடுத்து வந்தனர். இதில் பிரான்சிஸ்கோவும், ஜெசிந்தாவும் மிகவும் உடல் நலம் பாதிக்கப்பட்டனர். 1918 அக்டோபரில் கடும் காய்ச்சலால் பாதிக்கப்பட்ட பிரான்சிஸ்கோ, 1919 ஏப்ரல் 3ந்தேதி உயிரிழந்தார். 1918ஆம் ஆண்டு இறுதியில், ஜெசிந்தாவும் கடுமையான காய்ச்சலால் பாதிக்கப்பட்டு, 1920 பிப்ரவரி 20ந்தேதி லிஸ்பன் மருத்துவமனையில் இறந்தார். குழந்தைகளுக்கு புனிதர் பட்டம் வழங்குவதில் நிலவிய கருத்து வேறுபாடுகளால், இவர்களுக்கான நடைமுறைகளை மேற்கொள்வதில் சிக்கல் எழுந்தது. 1979ல் கத்தோலிக்க ஆயர்களிடையே ஒத்த கருத்து ஏற்பட்டதால், 1989ஆம் ஆண்டு புனித 2ம் ஜான் பால், இவ்விரு சிறார்களையும் வணக்கத்துக்குரியவர்கள் என்று அறிவித்தார்.  
2000ஆம் ஆண்டு மே 13ம் தேதி, புனித திருத்தந்தை 2ம் ஜான் பால், பாத்திமாவில் உள்ள செபமாலை அன்னை பேராலயத்தில், பிரான்சிஸ்கோ, ஜெசிந்தா ஆகியோரை அருளாளர்களாக அறிவித்தார். இதையடுத்து, மூளை காயத்தால் பாதிக்கப்பட்ட பிரேசில் நாட்டு சிறுவன் லூக்கா, இவர்களின் பரிந்துரையால் குணம் அடைந்த அற்புதத்தை அங்கீகரிக்கும் வகையில் இருவரையும் புனிதர் நிலைக்கு உயர்த்த திருத்தந்தை பிரான்சிசு முடிவு செய்தார்.  
பாத்திமாவில் அன்னை மரியா முதல் காட்சி அளித்ததன் நூற்றாண்டு விழா கொண்டாடத்தையொட்டி பாத்திமா சென்ற திருத்தந்தை பிரான்சிசு, பிரான்சிஸ்கோ, ஜெசிந்தா ஆகியோரின் கல்லறைகளை சந்தித்து செபித்தார். 2017 மே 13ந்தேதி நடைபெற்ற சிறப்பு திருப்பலியில், இவ்விரு சிறாருக்கும் புனிதர் பட்டம் வழங்கினார். மறைசாட்சிகளாக இறக்காதவர்களில் மிக இளம் வயதில் புனிதர் நிலைக்கு உயர்ந்தவர்கள் என்ற பெருமையை பிரான்சிஸ்கோவும், ஜெசிந்தாவும் பெற்றுள்ளனர்.
# பேட்டை நித்தியானந்த சுவாமி கோயில்

**பேட்டை நித்தியானந்த சுவாமி கோயில்** என்பது ** நித்தியானந்த சுவாமி ஜீவசமாதி சித்தர் பீடம்** ஆகும். இது தமிழ்நாட்டில் திருநெல்வேலி, புதுப்பேட்டையில் பாலவண்ண நாதன் கோவிலுக்கு ஈசான்யமும், பிச்சை மூப்பன் வகையறா தோட்டத்துக்கும் தெற்கு, தென்வடல் வாய்க்காலுக்கும் கிழக்கு, குளத்திற்கு வடக்கு மேற்கில் அமைந்துள்ள ஒரு வழிபாட்டுத் தலம் ஆகும்.
# பேட்டை நித்தியானந்த சுவாமி கோயில்

## பூசைகள்

நித்தியானந்தா, பொன்னம்பல சுவாமிகள் சித்தர் பீடத்தில் நித்திய பூஜை நடைபெறுகிறது. மேலும் பௌர்ணமி பூஜை மற்றும் குரு பூசைகள் நடைபெறுகின்றன.
# காம்போஜ முனிவர்

**காம்போஜ முனிவர்** (Sage Kambhoja or Kumbhoja), இராமாயணக் காவியம் கூறும் அகத்திய முனிவரின் நெருங்கிய நண்பரும், முனிவரும் ஆவார். காம்போஜ முனிவர்,
வசிட்டரின் தம்பியான அகத்தியருடன் தெற்கு பரத கண்டத்தின் அடர்ந்த காட்டில் முனிக்கோலத்தில் வாழ்ந்து வந்தார். 14 ஆண்டு வனவாசத்தின் போது இராமன், இலக்குமணன் மற்றும் சீதை, காம்போஜ முனிவரை தரிசித்து, அவரது அறிவுரையின் படி, பஞ்சவடி சென்று வாழ்ந்தனர். பஞ்சவடியில் இருந்த போது சீதையை இராவணன், மாரீசனின் துணையுடன் இலங்கைக்கு கடத்திச் சென்றான்.
# கே. லிங்கமுத்து

**கே. லிங்கமுத்து** (K. Lingamuthu) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.
# கே. லிங்கமுத்து

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2011 | குடியாத்தம் | இந்திய பொதுவுடமைக் கட்சி (மார்க்சியம்) | } |
# திரிசிரன்

மகன் திரிசிரனை, அனுமான் தலைமையிலான வானரப்படைகள் சூழ்ந்து தாக்குதல்]]  
**திரிசிரன்** அல்லது **முத்தலையன்** (ஆங்கிலம்: *Trishira* அல்லது *Trisiras*, ) அசுரர் குல மன்னரும் இலங்கை வேந்தனுமான இராவணனின் ஏழு மகன்களில் ஒருவர் ஆவார். மூன்று தலைகள் கொண்டவன் என்பதால் இவன் **திரிசிரஸ்** என அழைக்கப்பட்டான். இவனது மற்ற சகோதரர்கள் முறையே இந்திரஜித், பிரகஸ்தன், அதிகாயன், அட்சயகுமாரன் மற்றும் நராந்தகன் - தேவாந்தகன் (இரட்டையர்) ஆவார்.  
இராமகாதையின் யுத்த காண்டத்தில், அனுமானின் தாக்குதலுக்கு இலக்காகி, திரிசிரனின் மூன்று தலைகளும் கொய்யப்பட்டது.
# ஜி. லதா

**ஜி. லதா** (G. Latha) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2006 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.
# ஜி. லதா

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2006 | குடியாத்தம் | இந்திய பொதுவுடமைக் கட்சி (மார்க்சியம்) | } |
# சி. எம். சூரியகலா

**சி. எம். சூரியகலா** (C. M. Suryakala) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 2001 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# சி. எம். சூரியகலா

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2001 | குடியாத்தம் | அஇஅதிமுக | } |
# சோதிட வரலாறு

வானியல் ஆய்வுகளுக்கும் நிலத்தின் நிகழ்வுகளுக்கும் இடைப்பட்ட தொடர்புகளில் உலக கருத்துக்கள், மொழி மற்றும் சமூக கலாச்சாரத்தின் பல கூறுகள் உட்பட்ட மனித வரலாற்றின் பல்வேறு அம்சங்களை ஜோதிட நம்பிக்கைகள் பாதித்திருக்கின்றன,  
நட்சத்திரக் கணிப்புகளும் பூமி சம்பவங்களும் இடையே உள்ள தொடர்பைப் பற்றிய நம்பிக்கை, மனித வரலாற்றின் பல்வேறு அம்சங்களை, குறிப்பாக உலகப் பார்வைகள், மொழி மற்றும் பண்பாட்டின் பல கூறுகளை பாதித்துள்ளது. மனிதர்கள் பருவ மாற்றங்களை கணக்கிட, பதிவு செய்ய மற்றும் கணிக்க விண்மீன் சுழற்சிகளைப் பயன்படுத்தியதும், ஜோதிடம் ஒரு ஆய்வாகத் தோன்றியதாகக் கூறப்படுகிறது. இத்தகைய பழமையான நடைமுறைகளுக்கான தொடக்க சான்றுகள் எலும்புகளிலும் குகைச் சுவர்களிலும் காணப்படும் குறியீடுகளாக உள்ளன. இவை, சந்திர சுழற்சி குறித்த கவனிப்பு கிமு 25,000 ஆண்டுகளுக்கு முன்னரே இருந்ததைச் சுட்டிக்காட்டுகின்றன. இது, சந்திரனின் அலைகளுக்கும் ஆறுகளுக்கும் ஏற்படுத்தும் தாக்கத்தையும், ஒரு பொதுக் காலண்டரை அமைக்கும் முயற்சியையும் சுட்டிக்காட்டுகிறது.  
நியோலிதிக் புரட்சி (Neolithic Revolution) நிகழ்ந்தபின், விண்மீன் குழுக்களின் அறிவு அதிகரிக்கத் தொடங்கியது. இரவுநேர வானில் அவற்றின் தோற்றம் பருவங்களைப் பொருத்து மாறுவதால், குறிப்பிட்ட நட்சத்திரக்குழுக்கள் தோன்றுவது ஆண்டு வெள்ளம் அல்லது பருவ நடவடிக்கைகளுக்கான அறிகுறியாகக் கருதப்பட்டது. கிமு 3-ஆயிரமாண்டில், பல பண்பாடுகள் விண்மீன் சுழற்சிகளை நுணுக்கமாக புரிந்து கொண்டன. அவர்கள் தங்கள் கோயில்களை குறிப்பிட்ட நட்சத்திரங்கள் உதயமாகும் திசையில் அமைக்க முயற்சி செய்தனர் என்று நம்பப்படுகிறது.  
மெசொப்பொத்தாமியா பகுதியில் இந்த காலத்தில் செய்யப்பட்ட உரைநகல்களில் மிகவும் பழமையான ஜோதிட குறிப்புகள் உள்ளன. கிமு 1700-இல் பாபிலோனில் தொகுக்கப்பட்ட அம்மிசதூகா வெள்ளி பலகையில் உள்ள இரு குறிப்புகள், கிமு 2334–2279 இல் ஆட்சி செய்த சார்கன் அரசனின் காலத்தில் ஏற்பட்டதாகக் கூறப்படுகிறது. மேலும், சுமார் கிமு 2144–2124 இல் ஆட்சி செய்த சுமேரிய அரசர் குடேயாவின் காலத்தில் தோன்றியதாகக் கருதப்படும் தேர்தல் ஜோதிடக்குறிப்பும் உள்ளது. இருந்தாலும், இவை உண்மையில் அந்தக் காலத்தில் பதிவாகியதா, அல்லது பிந்தைய காலத்தில் பழையவர்களிடம் தொடர்புபடுத்தப்பட்டதா என்பதில் சர்ச்சை உள்ளது.  
எந்தவொரு சந்தேகத்திற்கும் இடமில்லாமல், ஒரு ஒற்றுமையான அறிவு முறையாக ஜோதிடம் பயன்படுத்தப்பட்டதற்கான முதன்மையான சான்றுகள், கிமு 1950–1651 இல் மெசொப்பொத்தாமியாவின் முதல் வம்சத்தில் இருந்து கிடைத்துள்ளன. மேற்கு யூரேசிய மக்கள் மத்தியில், ஜோதிடத்திற்கான முதற்கட்ட சான்றுகள் கிமு 3ஆயிரமாண்டில் தோன்றியவை. பருவ மாற்றங்களை முன்கூட்டியே கணிக்கவும், விண்மீன் சுழற்சிகளை தெய்வீகத் தொடர்புகளுக்கான அறிகுறிகளாக செய்யவும் காலண்டர் முறைகள் உருவாக்கப்பட்டன.  
17ஆம் நூற்றாண்டு வரையில், ஜோதிடம் ஒரு கல்விசார் மரபாகக் கருதப்பட்டது, மேலும் வானியலின் வளர்ச்சிக்கும் இது உதவியாக இருந்தது. அரசியல் மற்றும் பண்பாட்டுத் துறைகளில் இதை பொதுவாக ஏற்றுக்கொண்டனர். இது ஆல்கிமி, வானிலை அறிகை மற்றும் மருத்துவம் போன்ற மரபு கல்விகளில் கூட பயன்படுத்தப்பட்டது. ஆனால், 17ஆம் நூற்றாண்டின் இறுதியில், சூரிய மையக் கோட்பாடு போன்ற அறிவியல் கண்டுபிடிப்புகள், ஜோதிடத்தின் கோட்பாட்டுச் சுவாரஸ்யங்களைத் தகர்த்தன. இதனால், இது கல்விசார் மரபாக இருந்த நிலையை இழந்தது மற்றும் ஒரு பொய்ஞ்ஞானம் (pseudoscience) எனக் கருதப்பட்டது. அறிவியல் ஆய்வுகள், ஜோதிட கணிப்புகள் துல்லியமற்றவை என்று நிரூபித்துள்ளன.  
20ஆம் நூற்றாண்டில், பத்திரிகை ஜாதகங்கள் போன்ற பெருமளவிலான ஊடகங்கள் வழியாக ஜோதிடம் மக்கள் மத்தியில் அதிகமான பிரபலத்தைப் பெற்றது.
# சோதிட வரலாறு

## இந்திய ஜோதிட வரலாறு

இந்தியாவில் ஜோதிடத்தின் முதற்கட்ட பதிவு வேத காலத்தில் இடம்பெற்றதாகக் கூறப்படுகிறது. ஜோதிடம் அல்லது ஜ்யோதிஷம், வேதங்களில் உள்ள ஒருVEDANGA (வேதங்களின் ஒரு பகுதி) ஆகக் குறிப்பிடப்பட்டுள்ளது. இந்த வகைக்கு சேர்ந்ததும் இதுவரை உயிர்வாழ்ந்ததும் ஒரே ஒரு நூல் தான் — அது வேதாங்க ஜ்யோதிஷம் ஆகும். இதில், ஐந்து ஆண்டுகளுக்கொருமுறை ஏற்படும் நாள்காட்டி மாற்றங்களைப் பொருத்திய太阳னின் மற்றும்月னின் இயக்கங்களை கணிக்க விதிகள் உள்ளன. இந்தக் கிரந்தத்தின் துல்லியமான காலத்தைக் கூற முடியவில்லை, ஏனெனில் அதன் மொழி மற்றும் அமைப்புத் தோற்றம் BC-இன் கடைசி நூற்றாண்டுகளுக்கே உரியதாகவும், மவுரியர் காலத்துக்கு முந்தையதாகவும் இருந்தாலும், அது BC 2-ஆம் ஆயிரமாண்டுக்கே சார்ந்ததாக உள்ளார்ந்த சான்றுகளும் உள்ளன.  
இந்திய வானியல் மற்றும் ஜோதிடம் இணைந்து வளர்ந்தன. ஜோதிடத்தைக் குறித்த முதல் விரிவான உரை, பிருகு ஸம்ஹிதா, வேத காலத்தில் முனிவர் பிருகு ஆல் தொகுக்கப்பட்டது. அவரே "இந்துக் ஜோதிடத்தின் தந்தை" என்றும், சப்தரிஷிகள் என்று போற்றப்படும் ஏழு வேத முனிவர்களில் ஒருவராகவும் கருதப்படுகிறார். சப்தரிஷிகள், வானில் உள்ள உர்சா மேஜர் (பெரிய கரடி) நட்சத்திரக்கூட்டத்தின் ஏழு முக்கியமான நட்சத்திரங்களை象மாகக் காட்டப்படுகின்றனர்.  
பிந்தைய காலத்தில், இன்றைய ஹொரஸ்கோப் (ஜாதகக் கணிப்பு) அடிப்படையிலான ஜோதிடத்தின் ஆவணப்பூர்வ வரலாறு, இந்திய மற்றும் ஹெலனிஸ்டிக் கலாச்சாரங்களுக்கிடையிலான தொடர்புகளுடன் (கிரேக்கோ-பாக்திரிய மற்றும் இந்தோ-கிரேக்க அரசு மூலமாக) தொடர்புடையது. பழமையான மற்றும் நிலைத்திருக்கும் சில முக்கிய நூல்கள், யவனஜாதகம் அல்லது பிரிஹத் சம்ஹிதா போன்றவை கி.பி. ஆரம்ப காலத்தில் எழுதப்பட்டவை. யவனஜாதகம், என்பது கிரேக்கர்களின் உவாக்குகளைப் பொருளாக்கும் நூலாகும். இது, கி.பி. 269/270 ஆம் ஆண்டில், ஸ்புஜித்வஜா என்பவரால் சங்கதிக்கவியாக எழுதப்பட்டது. இது, 2-ஆம் நூற்றாண்டில் இந்தோ-ஸித்திய அரசன் ருத்ரதாமன் I என்பவரின் ஆளுகையின் கீழ், யவனேஸ்வரா என்பவரால் கிரேக்க ஜோதிட நூலின் தமிழ் மொழியாக்கமாக செய்யப்பட்டதாக கருதப்படுகிறது.  
மரப்பாலில் எழுதப்பட்ட சம்ஹிதா நூலில், கடந்த காலத்திலும் எதிர்காலத்திலும் பிறக்கும் அனைத்து மனிதர்களையும் உள்ளடக்கிய ஐந்து மில்லியன் ஜாதகங்கள் உள்ளதாக கூறப்படுகிறது. இந்திய வானியல் கல்வியின் கிளாசிக்கல் காலம் கி.பி. 5ஆம் நூற்றாண்டில் தொடங்கியது, எனவே அந்தக் காலத்தில் முதல்முறையாக பெயர் கூடிய வானியல் ஆசிரியர்கள் எழுதத் தொடங்கினர். ஆர்யபட்டர் எழுதிய ஆர்யபட்டியமும், இழந்துபோன ஆர்ய சித்தாந்தமும், மற்றும் வராகமிகிரர் எழுதிய பஞ்ச சித்தாந்திகா ஆகியவையும் அதில் அடங்கும்.
# விக்கிப்பீடியா:Statistics/weekly/14-May-2017
| 453 | 42.111.162.236 | 0 | 1 | 0 | 0 | 0 | 0 | 0 | 1 | 0 |  |
| 454 | 124.43.124.227 | 0 | 1 | 0 | 0 | 0 | 0 | 0 | 1 | 0 |  |
| 455 | 203.115.19.70 | 0 | 1 | 0 | 0 | 0 | 0 | 0 | 1 | 0 |  |
| 456 | TNSE MOOKKAN MAHADEVAN SVG | 0 | 0 | 0 | 0 | 0 | 0 | 1 | 1 | 0 |  |
| 457 | 106.209.135.100 | 0 | 1 | 0 | 0 | 0 | 0 | 0 | 1 | 10 |  |
| 458 | Jayakumar N | 0 | 0 | 0 | 0 | 0 | 0 | 1 | 1 | 0 |  |
| 459 | 42.111.206.206 | 0 | 1 | 0 | 0 | 0 | 0 | 0 | 1 | 12 |  |
| 460 | TNSE asaravanan diettry | 0 | 0 | 0 | 0 | 0 | 0 | 1 | 1 | 0 |  |
| 461 | Mr. Sample | 0 | 0 | 0 | 0 | 0 | 0 | 1 | 1 | 0 |  |
| 462 | TNSE DAVID CUD | 0 | 1 | 0 | 0 | 0 | 0 | 0 | 1 | 0 |  |
| 463 | TNSE Vijayvmt Tut | 0 | 0 | 0 | 0 | 0 | 0 | 1 | 1 | 0 |  |
| 464 | TNSEPHILOMINEBALATUT | 0 | 0 | 0 | 0 | 0 | 0 | 1 | 1 | 0 |  |
| 465 | 112.135.2.51 | 0 | 1 | 0 | 0 | 0 | 0 | 0 | 1 | 14 |  |
| 466 | 175.157.228.108 | 0 | 1 | 0 | 0 | 0 | 0 | 0 | 1 | 76 |  |
| 467 | Tnse kalidoss tvr | 0 | 0 | 0 | 0 | 0 | 0 | 1 | 1 | 0 |  |
| 468 | 59.99.103.75 | 0 | 0 | 0 | 0 | 0 | 0 | 1 | 1 | 0 |  |
| 469 | 175.157.212.215 | 0 | 0 | 0 | 0 | 0 | 0 | 1 | 1 | 0 |  |
| 470 | 103.195.40.152 | 0 | 0 | 0 | 0 | 0 | 1 | 0 | 1 | 0 |  |
| 471 | 27.62.104.42 | 0 | 1 | 0 | 0 | 0 | 0 | 0 | 1 | 0 |  |
| 472 | 27.62.156.190 | 0 | 1 | 0 | 0 | 0 | 0 | 0 | 1 | 0 |  |
| 473 | 117.202.249.137 | 0 | 1 | 0 | 0 | 0 | 0 | 0 | 1 | 834 |  |
| 474 | Nsn1991 | 0 | 1 | 0 | 0 | 0 | 0 | 0 | 1 | 0 |  |
| 475 | 117.216.32.241 | 0 | 1 | 0 | 0 | 0 | 0 | 0 | 1 | 272 |  |
| 476 | 2405:205:848C:9445:0:0:29DF:F8AD | 0 | 1 | 0 | 0 | 0 | 0 | 0 | 1 | 2 |  |
| 477 | Varnent | 0 | 1 | 0 | 0 | 0 | 0 | 0 | 1 | 12 |  |
| 478 | 117.206.111.189 | 0 | 1 | 0 | 0 | 0 | 0 | 0 | 1 | 0 |  |
| 479 | Alonso de Mendoza | 0 | 1 | 0 | 0 | 0 | 0 | 0 | 1 | 26 |  |
| 480 | 175.157.199.227 | 0 | 1 | 0 | 0 | 0 | 0 | 0 | 1 | 0 |  |
| 481 | 112.134.71.75 | 0 | 1 | 0 | 0 | 0 | 0 | 0 | 1 | 6 |  |
| 482 | 117.246.68.204 | 0 | 1 | 0 | 0 | 0 | 0 | 0 | 1 | 0 |  |
| 483 | 157.50.13.91 | 0 | 0 | 0 | 0 | 0 | 0 | 1 | 1 | 0 |  |
| 484 | Samuele2002 | 0 | 1 | 0 | 0 | 0 | 0 | 0 | 1 | 166 |  |
| 485 | Haripriyan4444 | 0 | 1 | 0 | 0 | 0 | 0 | 0 | 1 | 4 |  |
| 486 | 27.62.20.187 | 0 | 0 | 0 | 0 | 0 | 0 | 1 | 1 | 0 |  |
| 487 | 2405:205:8486:AD65:E83F:E6D3:4BDE:1656 | 0 | 1 | 0 | 0 | 0 | 0 | 0 | 1 | 1 |  |
| 488 | 2405:205:8286:51F2:0:0:15DC:8AC | 0 | 1 | 0 | 0 | 0 | 0 | 0 | 1 | 0 |  |
| 489 | 2405:204:D00E:DA3D:F3CF:97CB:631D:ECAC | 0 | 1 | 0 | 0 | 0 | 0 | 0 | 1 | 0 |  |
| 490 | 122.174.47.133 | 0 | 1 | 0 | 0 | 0 | 0 | 0 | 1 | 0 |  |
| 491 | Maqbool143 | 0 | 1 | 0 | 0 | 0 | 0 | 0 | 1 | 25 |  |
| 492 | NeechalBOT | 2295 | 0 | 0 | 0 | 0 | 0 | -2295 | 0 | 0 | } |
# தூய சவேரியார் கல்லூரி (தன்னாட்சி), பாளையங்கோட்டை

**தூய சவேரியார் கல்லூரி** (St. Xavier's College) தமிழ்நாட்டில் திருநெல்வேலி மாவட்டத்திலுள்ள பாளையங்கோட்டை நகரில் அமைந்துள்ளது. இக்கல்லூரியானது ரோமன் கத்தோலிக்க திருச்சபைக் குருக்களால் நடத்தப்படும் தன்னாட்சிக் கல்லூரியாகும். பாளையங்கோட்டை பேருந்து நிலையத்திலிருந்து மேட்டுத்திடலுக்கு (High Ground) செல்லும் சாலையில் அமைந்துள்ளது.
# தூய சவேரியார் கல்லூரி (தன்னாட்சி), பாளையங்கோட்டை

## வரலாறு

பெல்ஜியத்தில் பிறந்தவரும் இயேசுசபைக் குருவுமான ஆல்பர்ட் லெபியூ என்பவர் தன் சகக் குருக்களான கௌசானல், தனசாமி, ஞானப்பிரகாசம் ஆகியோரின் ஒத்துழைப்புடன் தூய சவேரியர் கல்லூரியை 1923ஆம் ஆண்டு நிறுவினார். 1923 முதல் 1926 வரை அவரே இக்கல்லூரியின் முதல்வராகப் பணியாற்றினார்.
# தூய சவேரியார் கல்லூரி (தன்னாட்சி), பாளையங்கோட்டை

## தன்னாட்சித் தகுதி

இக்கல்லூரி 1987ஆம் ஆண்டு முதல் தன்னாட்சிக் கல்லூரியாகத் தரம் உயர்த்தப்பட்டது. இதன் மூலம் தானே புதிய பட்டப்படிப்புகளையும் கற்பித்தல் மற்றும் மதிப்பீட்டு முறைகளையும் உருவாக்கிக் கொள்கிறது.
# தூய சவேரியார் கல்லூரி (தன்னாட்சி), பாளையங்கோட்டை

## தரநிலை

### தேசிய தர மதிப்பீட்டுக் குழு

17-04-2000 ஆம் ஆண்டு ஏப்பிரல் 17ஆம் நாள் தேசிய தர மதிப்பீட்டுக் குழு (Ntional Assessment and Accreditation Council -NAAC) 5 நட்சத்திரத் தகுதியை(5 STAR) வழங்கியுள்ளது. இக்குழு (NAAC) மீண்டும் 2006ஆம் ஆண்டு ஏப்பிரல் திங்களில் இக்கல்லூரிக்கு A நிலை ('A' Grade) வழங்கியுள்ளது. 2012ல் மீண்டும் A தரம் பெற்ற இக்கல்லூரி அண்மையில் (2019) 4ற்கு 3.66 தரப்புள்ளிகளுடன் A தரம் பெற்று இப்பகுதியில் சிறந்த கல்லூரியாக உள்ளது.
# தூய சவேரியார் கல்லூரி (தன்னாட்சி), பாளையங்கோட்டை

## தரநிலை

### பல்கலைக்கழக மானியக்குழு

பல்கலைக்கழக மானியக்குழு இக்கலூரிக்கு "ஆற்றல் சார் கல்லூரி" என்னும் தகுதியினை 2004, 2010 ஆகிய ஆண்டுகளில் வழங்கியுள்ளது.
# தூய சவேரியார் கல்லூரி (தன்னாட்சி), பாளையங்கோட்டை

## படிப்புகள்

### பட்டப் படிப்புகள்

இக்கல்லூரியில் பின்வரும் இளங்கலைப் பட்டப்படிப்புகள் உள்ளன. இளங்கலை ஆங்கிலம், இளங்கலை பொருளாதாரம், இளம்வணிகவியல் (BCom). இளம் அறிவியல் பிரிவுகள் (B. Sc) கணிதம், இயற்பியல், வேதியியல், கணினி அறிவியல், தாவரவியல், விலங்கியல்.
# தூய சவேரியார் கல்லூரி (தன்னாட்சி), பாளையங்கோட்டை

## படிப்புகள்

### பட்ட மேற்படிப்புகள்

தமிழ், நாட்டார் வழக்காற்றியல், முதுகலை வணிகவியல் (M. Com). முதுகலை அறிவியல் பிரிவுகள் (M.Sc) கணிதம், தாவரவியல், விலங்கியல் ஆகிய பட்ட மேற்படிப்புகளும் உள்ளன.
# தூய சவேரியார் கல்லூரி (தன்னாட்சி), பாளையங்கோட்டை

## படிப்புகள்

### ஆய்வியல் நிறைஞர் (M. Phil.)

தமிழ், கணிதம், விலங்கியல் ஆகிய துறைகளில் இளம் ஆய்வியல் படிப்புகள் உள்ளன.
# தூய சவேரியார் கல்லூரி (தன்னாட்சி), பாளையங்கோட்டை

## படிப்புகள்

### முனைவர் பட்ட படிப்புகள் (Ph. D.)

தமிழ், ஆங்கிலம், நாட்டார் வழக்காற்றியல், வணிகவியல், கணிதம், இயற்பியல், வேதியியல், கணினி அறிவியல், தாவரவியல், விலங்கியல் ஆகிய துறைகளில் முனைவர் ஆராய்ச்சி படிப்புகள் உள்ளன.
# தூய சவேரியார் கல்லூரி (தன்னாட்சி), பாளையங்கோட்டை

## முன்னாள் மாணவர் அமைப்பு

இக்கல்லூரி தனது பவளவிழாவை (Platinum Jubilee) 1998-99ஆம் ஆண்டுகளில் கொண்டாடியது, அதனைத் தொடர்ந்து ஏற்கெனவே இருந்த முன்னாள் மாணவர் அமைப்பினை வலுப்படுத்தியது. பல முக்கிய ஆளுமைகள் அதன் உறுப்பினர்களாக உள்ளனர். தற்போது ஏறத்தாள 250 வாழ்நாள் உறுப்பினர்களைக் கொண்டு செயல்படுகிறது.
# அப்போலோ பிரியதர்ஷன் தகவல் தொழில்நுட்பக் கல்லூரி

**அப்போலோ பிரியதர்ஷன் தகவல் தொழில்நுட்பக் கல்லூரி** என்பது சென்னை, தமிழ்நாட்டில் உள்ள ஓர் இருபாலர் கல்வி நிறுவனம் ஆகும்
# அப்போலோ பிரியதர்ஷன் தகவல் தொழில்நுட்பக் கல்லூரி

## வழங்கப்படும் கல்விதுறைகள்

- இளங்கலை கணிப்பொறி பொறியியல்
- இளங்கலை மின்னனு மற்றும் தகவல் தொழில்நுட்ப பொறியியல்
- இளங்கலை கட்டிடப் பொறியியல்
- இளங்கலை இயந்திரவியல் பொறியியல்
# பொது அயனி விளைவு

**பொது அயனி விளைவு** (*Common ion effect*) என்பது ஓர் உப்பின் பிரிகை வீதம், பொது அயனியை சேர்ப்பதால் குறைவதே ஆகும். ஒரு கரையக்கூடிய உப்பை **(A<sup>+</sup>C<sup>-</sup>)** பொது அயனி **(A<sup>+</sup>)** உள்ள மற்றொரு உப்புக் **(A<sup>+</sup>B<sup>-</sup>)** கரைசலுடன் சேர்க்கும்போது அவ்வுப்பின் **AB** பிரிகையடைதல் குறைக்கப்படுகிறது. உப்பு **(AC)** சேர்க்கும்போது **A<sup>+</sup>** ன் செறிவு அதிகரிக்கிறது. எனவே லீ சாட்லியர் தத்துவப்படி சமநிலையானது இடது பக்கம் நோக்கி நகர்வதால், **A<sup>+</sup>** அயனிகளின் செறிவு குறைகிறது அல்லது **AB** பிரிகைவீதம் குறைகிறது.  
:AB ⇌ A<sup>+</sup> + B<sup>-</sup>  
பொது அயனி விளைவு என்பது ஒரு பொதுவான அயனியைக் கொண்ட ஒரு பலவீனமான மின்பகுளியின் பிரிகைவீதத்தை குறைப்பதாகும்.
# பொது அயனி விளைவு

## கரைதிறன் விளைவுகள்

பகுதியளவு கரையக்கூடிய உப்பின் கரைதிறன், கரைசலில் பொதுவான அயனியைக் கொண்டிருக்கும்போது அதன் கரைதிறன் குறைக்கப்படுகிறது. வெள்ளி குளோரைடின் (**AgCl**) மீதெவிட்டிய கரைசலில் சோடியம் குளோரைடை (**NaCl**) சேர்க்கும்போது, **AgCl** கரைதிறன் (பகுதியளவு கரையும் உப்பு) குறைகிறது.
# பொது அயனி விளைவு

## தாங்கல் கரைசல் விளைவு

தாங்கல் கரைசல் அமிலம் மற்றும் அதன் இணை காரம் அல்லது காரம் மற்றும் அதன் இணை அமிலம் உள்ள கரைசலே தாங்கல் கரைசல் எனப்படுகிறது. இணை அயனியை சேர்க்கும்போது தாங்கல் கரைசலின் pH மதிப்பு மாறுகிறது. எடுத்துக்காட்டாக சோடியம் அசிட்டேட் மற்றும் அசிட்டிக் அமிலம் ஆகிய இரண்டும் கரைந்துள்ள கரைசலில் இவை இரண்டுமே பிரிகை மற்றும் அயனியாக்கமடைந்து அசிட்டேட் அயனிகளை தருகின்றன. சோடியம் அசிடேட் ஒரு வலிமைமிகு மின்பகுளி, எனவே இது முற்றிலும் கரைசலில் பிரிகையடைகிறது. அசிட்டிக் அமிலம் ஒரு வலிமை குறை அமிலம், எனவே அது சிறிதளவே அயனியாக்கமடைகிறது. லீ சாட்லியர் கொள்கைப்படி, சோடியம் அசிட்டேடிலிருந்து உருவான கரைசலில் உருவான அசிட்டேட் அயனி, அசிட்டிக் அமிலத்தின் அயனியாதலை தடைசெய்வதால் கரைசலின் வேதிச்சமநிலை இடது பக்கம் நகர்கிறது. அசிட்டிக் அமிலத்தின் பிரிகைவீதம் குறைவதால் கரைசலின் pH மதிப்பு உயருகிறது.  
:NaCH<sub>3</sub>CO<sub>2</sub>(s) → Na<sup>+</sup>(aq) + CH<sub>3</sub>CO<sub>2</sub><sup>−</sup>(aq)  
:CH<sub>3</sub>CO<sub>2</sub>H (aq) H<sup>+</sup>(aq) + CH<sub>3</sub>CO<sub>2</sub><sup>−</sup>(aq)  
ஐதரசன் அயனியின் செறிவு குறைவதால் பொது அயனி கரைசலின் அமிலத்தன்மை அசிட்டிக் அமிலக் கரைசலின் அமிலத்தன்மையை விட குறைகிறது.  
- வலிமை குறைந்த அமிலம் மற்றும் அதே அமிலத்தின் வீரியமிகு காரத்தின் உப்பு. இவை அமிலத்தாங்கல் கரைசல்கள் எனப்படும்.
சான்று : **CH<sub>3</sub>COOH + CH<sub>3</sub>COONa**  
- வீரியம் குறைந்த காரம் மற்றும் அதன் வீரியமிகு அமில உப்பு. இவை கார தாங்கல் கரைசல்கள் எனப்படும்.
சான்று : **NH<sub>4</sub>OH + NH<sub>4</sub>Cl**
# பொது அயனி விளைவு

## விதிவிலக்குகள்

பல இடைநிலை உலோகச் சேர்மங்கள் இந்த விதிகளை மீறுகின்றன. ஏனெனில் அணைவு அயனிகள் உருவாதலே ஆகும். உதாரணமாக, செம்பு (I) குளோரைடு நீரில் கரையாது, ஆனால் ஹைட்ரோகுளோரிக் அமிலம் சேர்க்கப்படும் போது குளோரைடு அயனிகளில் அது கரைகிறது. கரையக்கூடிய CuCl<sub>2</sub> அணைவுச் சேர்மங்கள் உருவாதலே இந்த உப்பு கரைதலுக்கான காரணமாகும்.
# பொது அயனி விளைவு

## அசாதாரண அயனி விளைவு

இந்த "அசாதாரண அயனி விளைவு" (மேலும் "உப்பு விளைவு" அல்லது "மாறுபட்ட அயனி விளைவு") என்று அழைக்கப்படுகிறது. மொத்த அயனி செறிவு அதிகரிக்கும்போது, கரைசலினுள் இடையீட்டு அயனியன் ஈர்ப்பு முக்கிய காரணியாக உள்ளது.
# ஜி. ஆர். டி. தகவல் தொழில்நுட்பக் கல்லூரி

**ஜி. ஆர். டி. தகவல் தொழில்நுட்பக்கல்லூரி** (G. R. T. College of Engineering and Technology) என்பது திருவள்ளூரில் உள்ளது. இது அண்ணா பல்கலைக்கழகத்தின் அங்கீகாரம் பெற்றது.
# ஜி. ஆர். டி. தகவல் தொழில்நுட்பக் கல்லூரி

## வரலாறு

இந்தக்கல்லூரியானது முதன்முதலில் பி.கே.ஆர் என்ற பெயரில் 2008 ஆம் ஆண்டு முதல் செயல்பட்டு வந்தது. பின்பு இது ஜி.ஆர்.டி குழுமத்தினரால் நிர்வாகம் மேற்கொள்ளப்படுகிறது. இங்கு இளங்கலை மற்றும் முதுகலை தகவல் தொழில்நுட்ப படிப்புகள் உள்ளன. இது ஒரு சுயநிதி கல்லூரி ஆகும்.
# ஜி. ஆர். டி. தகவல் தொழில்நுட்பக் கல்லூரி

## வழங்கப்படும் கல்வி துறைகள்

- இளங்கலை கட்டிடப்பொறியியல்
- இளங்கலைகணிப்பொறி பொறியியல்
- இளங்கலை மின்னனுவியல் பொறியியல்
- இளங்கலை இயந்திரவியல் பொறியியல்
- இளங்கலை உயிரியல் மருத்துவம்
# ஜி. ஆர். டி. தகவல் தொழில்நுட்பக் கல்லூரி

## சிறப்பம்சங்கள்

கல்வி உதவித் தொகை, ஆய்வகம், நூலகம், மண்டபம், மருத்துவ உதவிகள், போக்குவரத்து வசதிகள், விளையாட்டு
# மரையாணி

**மரையாணி**(ஆங்:bolt) வெளிப்புறமாக மறை கொண்ட ஒரு வடிவம் ஆகும்.மரையாணி மரைவில்லையுடன் சேர்ந்தே இயங்கும். இது திருகாணியுடன்நெருங்கிய தொடர்புடையதாக இருந்தாலும், இது திருகாணியுடன் வேறுபடுகிறது.
# மரையாணி

## மரையாணி மற்றும் திருகாணி வேறுபாடுகள்

மரையாணி மற்றும் திருகாணிகளுக்கிடையே உள்ள வேறுபாடுபொதுவாக தவறாக புரிந்துகொள்ளபடுகிறது. இங்கு மரையாணி மற்றும் திருகாணிகளுக்கிடையே பல நடைமுறை வேறுபாடுகள் இருப்பினும், அவை சில கோணங்களில் பொருந்துகிறது.  
இயந்திரங்களின் கையேட்டின்படி அவற்றிற்கிடையேயுள்ள வேறுபாடானது: மரையாணியானது மறைகள் இல்லாத இரண்டு பொருட்களை மரைவில்லையின் உதவி கொண்டு இணைக்கிறது. மாறாக திருகாணியினை பயன்படுத்தும்பொழுது இணைக்கப்பட வேண்டிய பொருள்களினுள் ஒன்றாவது உள்மறையைக் கொண்டிருக்கும், சிலநேரங்களில் திருகாணியை பொருள்களினுள் திருக்குவதன்மூலம் தானாகவே மறையை ஏற்படுத்தியும் பொருத்தலாம்.பெரும்பாலானமறைஇணைப்பான்கள் அதன் பயன்பாட்டினை பொறுத்து,மரையாணிஅல்லதுதிருகாணிஎன்று விவரிக்கப்படுகிறது.  
முதலாவது மரையாணி சதுர வடிவ தலையாக காய்ச்சி வடிக்கப்பட்டது. இன்றளவும் இது காணப்பட்டாலும், பெரும்பாலும் அறுகோண தலையே பொதுவாக காணப்படுகிறது. இவைகள் பல்வேறு வகையிலான திருகுச்சாவியினால் பிடிக்கப்பட்டு திருகப்படுகிறது. பெரும்பாலானவைபுறமிருந்துபிடிக்கப்படுகிறது,சிலநேர்கோட்டில்பிடிக்கப்படுகிறது.மேலும்சில மரையாணிகள்டி-தலைமற்றும் பிளவுபட்ட தலை வடிவிலிருக்கிறது.
# ஜெயசூரியா பொறியியல் கல்லூரி

**ஜெயசூரியா பொறியியல் கல்லூரி** (Jaya Suriya Engineering College) தமிழ்நாடு, சென்னை, கொடுவெளியில் உள்ள ஒரு தனியார் பொறியியல் கல்லூரி ஆகும்.
# ஜெயசூரியா பொறியியல் கல்லூரி

## வரலாறு

ஜெயசூரியா பொறியியல் கல்லூரி 2010 ஆம் ஆண்டில் ஆர்.கே.ஆர் தொண்டு நிறுவனத்தின் மூலம் ஆரம்பிக்கப்பட்டது.இதன் நிறுவனர் மற்றும் தலைவர் கோவிந்தராஜன் ஆவார். அகில இந்திய தொழில்நுட்பக் கல்விக் குழுவின் (AICTE) அங்கீகாரம் பெற்ற இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது.
# ஜெயசூரியா பொறியியல் கல்லூரி

## வழங்கப்படும் கல்வி

இந்தக்கல்லூரியில் ஐந்து வகையான இளங்கலை பாடங்கள் கற்பிக்கப்படுகின்றன.
- கணினி அறிவியல் மற்றும் பொறியியல்
- மின்னணு மற்றும் தகவல் தொடர்பு பொறியியல்
- மின் மற்றும் மின்னணு பொறியியல்
- குடிசார் பொறியியல்
- இயந்திரப் பொறியியல்
# டசர் பட்டு

**டசர் பட்டு** ( Tussar silk) ( துசார், துஷார், தசார்) துசோர், தாஸர், துசூா், துஸா் என அறியப்படுகிறது மற்றும் சமஸ்கிருத்தில் கோசா பட்டு என்று அழைக்கப்படுகிறது. இது ஏதெனிசில் உள்ள அந்திப்பூச்சினைச் சேர்ந்த பல வகை பட்டுப் பூச்சிகளால் உற்பத்தி செய்யப்படுகிறது. அசாமென்சிஸ், ஏ. மிளிட்டா, ஏ.பாபியா, ஏ. பொ்னி, ஏ.ரோலியா மற்றும் ஏ.யமாய். இந்த பட்டுப்புழுக்கள் டொ்மினியாஸ் இனங்கள் மற்றும் குங்கிலியம் ஆகிய மரங்கள் மற்றும் வடக்கில் ஆசியாவில் காணப்படும். நாவல் மற்றும் கருவாலி போன்ற பிற காட்டு மரங்களின் இலைகளை உண்ணுகின்றன.. டஸா் பட்டு அதன் வளமான அமைப்பு மற்றும் இயற்கை ஆழமான பொன் நிறத்திற்காக சீனா, இந்தியா, ஜப்பான் மற்றும் இலங்கை உட்பட பல நாடுகளில் மதிப்பிடு செய்யப்படுகின்றன.
# டசர் பட்டு

## செயல்முறைகள்

பட்டுப்புழுக்களைக் கொல்லும் பொருட்டு பட்டுக்கூடுகள் சூரிய ஒளியில் உலரவைக்கப்படுகிறது. பட்டை கொதிக்கும் நீரில் போடுவதற்கு முன்னா் பட்டுப் புழுக்கள் வெளியேறுவற்கு அனுமதிக்கப்படுவதும் உண்டு. பட்டுக்கூடுகள் குண்டு, முட்டை வடிவத்தை அடைந்த பிறகு சேகரிக்கப்படுகின்றன. பின்னா் அவை பட்டு நூலை பிரித்தெடுத்க்க வேகவைக்கப்படுகின்றன. பட்டு உற்பத்தியில் கொதிக்கவைத்தல் மிக முக்கியமான செயலாகும் அது பட்டை மென்மையாக்கவும் பட்டை பிரித்தெடுக்கவும் எளிதாகுகிறது. வழக்கமாக பட்டுப்புழு வளா்ப்பில், புழுக்கூட்டின் உள்ளே பூச்சியுடன் வேகவைக்கப்படுகின்றன, இருப்பினும் பட்டுப்புழுக்கள் அவற்றின் கூட்டை விட்டு வெளியேறிய பிறகு பட்டுக்கூட்டை வேகவைத்து பெறப்படும் பட்டானது, அகிம்சை பட்டு என்றழைக்கப்படுகிறது. பட்டுப்புழுக்களைப் பொறுத்தே பட்டின் தரம் மாறுபாடுவதால், சீனாவில் வெவ்வேறு தாவரங்களில் வளா்க்கப்படும் பட்டுகளுக்கு வெவ்வேறு பெயா்கள் வழங்கபடுகின்றன. ( எடுத்துக்காட்டு : காட்டு முசுக்கொட்டை மீது லார்வாக்களிலிருந்து பட்டு ஜி என்றழைக்கப்படுகிறது, அதே நேரத்தில் ஓக் குவா்கஸ் டென்னாட்டன ஹி என்பதை உற்பத்தி செய்கிறது.  
டஸா் பட்டு சாகுபடி மல்பெரி பட்டு சாகுபடியை விட மிகவும் கடினமானதாக கருதப்படுகிறது, ஆனால் அது குறைவான இழைகளை கொண்டிருப்பதால் குறைவாகவே நீடித்து காணப்படுகிறது. இது மங்கிய பொன்நிறம் கொண்டது. காடுகளிலிருந்து அதிகமான புழுக்கூடுகள் சேகரிக்கப்படுவதால், அது காடுகளில் பெருமளவு சேகரிக்கப்படுகிறது.
# டசர் பட்டு

## செயல்முறைகள்

### பராமரிப்பு

1. டஸா் பட்டை ( அல்லது வேறு வகை பட்டு ) உலா் சலவை செய்தலே பாதுகாப்பானது.
1. உலா் சலவை செய்யப்பட்ட டஸா் பட்டு நெகிழியால் மூடப்படக்கூடாது, பட்டில் காற்றோட்டம் வேண்டும்.
1. டஸா் பட்டைக் கையால் சலவை செய்யப்பட வேண்டுமென்றால், குளிர்ந்த நீா் மற்றும் மென்மையான திரவ சோப்பை பயன்படுத்த வேண்டும்
# டசர் பட்டு

## இந்தியாவில் உற்பத்தி

இந்தியா டஸா் பட்டு தயாரிப்பதில் இரண்டாவது பெரிய தயாரிப்பாளராகவும், இந்திய டஸா் ( வெப்ப மண்டல டஸா் என்றும் அழைக்கப்படுகிறது). இது பழங்குடி மக்களால் அதிகம் தயாரிக்கப்படுகிறது. இது பெருமளவு பீகாரின் பாகல்பூரில் தயாரிக்கப்படுகிறது ( பாகல்பூா் பட்டு எனவும் அழைக்கப்படுகிறது) மேலும் இது மேற்கு வங்கத்தின் மால்டா மாவட்டம் போன்ற இடங்களிலும் உற்பத்தி செய்யப்படுகிறது. மேலும் டாசர் படாடானது ஒரிசாவின் பட்டாதித்ராஸ் மற்றும் மேற்கு வங்கத்தின் காந்த விரிப்புகளுக்கு பயன்படுத்தப்படுகிறது. சத்தீசுகர் மற்றும் மத்தியப் பிரதேசம் ஆகிய பகுதிகளிலும் டஸா் பட்டு தயாரிக்கப்படுகின்றன. சமீபத்திய ஆண்டுகளில் ஜார்கண்ட் மாநிலமானது டஸா் பட்டு உற்பத்தியில் மிகப்பெரிய உற்பத்தியாளராக உருவானது.
# டசர் பட்டு

## இந்தியாவில் உற்பத்தி

### பாகல்பூா் பட்டு

பாகல்பூரில் உள்ள டஸா் பட்டு நெசவு தொழில், ஒரு நூற்றாண்டுக்கு மேலாக, கிட்டதட்ட 25,000 கைத்தறிகளில் சுமார் 30,000 கைத்தறி நெசவாளா்கள் பணிபுரிகின்றனா். ஆண்டு வா்த்தகத்தின் மொத்த மதிப்பு ரூ. 100 கோடியாகும், இதில் அரைப்பகுதி ஏற்றுமதிகளில் இருந்து வருகின்றன.
# டசர் பட்டு

## பயன்கள்

புடவைகளில் முக்கியமானதாக டஸா் பட்டு உள்ளது. இது கைவினைப்பொருட்கள், துணிகள் மற்றும் ஆயத்த ஆடைகள் ஆகியவற்றுக்கான மூலப் பொருளாக பயன்படுத்தப்படுகிறது. ரசாயான சாயங்களை அறிமுகப்பட்ட்ட பிறகு இந்த ஆடைகளுக்க்கான நிறங்களின் எண்ணிக்கை கணிசமாக அதிகரித்துள்ளது. தங்கள் படைப்புகளில் டஸா் பட்டுபைப் பயன்படுத்தும் நவீன ஆடை வடிவமைப்பாளா்கள் இருக்கிறார்கள். செய்நேர்த்தியுடன் செய்யப்பட்ட வடிவமைப்பாளா்கள் ஆடைகள் உலகலாவிய அளவில் அறியப்படுகின்றன மற்றும் ஐரோப்பிய பாரசீக வளைகுடா மற்றும் அமெரிக்க உட்பட பல்வேறு நாடுகளில் ஏற்றுமதி செய்யப்படுகின்றன.